מרטין קומפסטון

מרטין קומפסטון (באנגלית: Martin Compston; נולד ב-8 במאי 1984) הוא שחקן סקוטי והיה בעברו כדורגלן מקצועני. תפקידו הידוע ביותר הוא בדמות סמל בילוש סטיב ארנוט הנמצא ביחידה לחקירת שוטרים בסדרת הדרמה "שחיתות" של ערוץ BBC Two. תפקידים ידועים נוספים שלו הם בדמות ליאם בסרטו של קן לואץ' "16 מתוק", ובדמות יואן ברודי בסדרה "בחזרה לאחוזת העמק".

ביוגרפיה
קומפסטון נולד בגרינוק שבאינוורקלייד. הוא למד בבית הספר התיכון קולומבה בשכונת גורוק. ככדורגלן נוער, הצטרף אחרי שסיים את לימודיו למועדון הכדורגל גרינוק מורטון. לקומפסטון אח מבוגר ממנו בשם בארי.

 קריירה 
בסוף עונת 2001–2002 השתתף קומפסטון בשני משחקים של קבוצת מורטון. בשתי הפעמים הופיע כשחקן מחליף.

על אף שלא שיחק בסרטים לפני כן נבחן קומפסטון לתפקיד הראשי בסרט "16 מתוק" של קן לואץ' שצולם בקרבת מקום. הסרט זכה להצלחה בפסטיבל הקולנוע בקאן והוא קיבל מיד מעמד של סלבריטי בסקוטלנד. קריירת המשחק שלו בקולנוע בהמשך דרכו הייתה מינורית, והוא התחיל להופיע בתפקיד קבוע בסדרת הדרמה של ה-BBC "בחזרה לאחוזת העמק". אחר כך הופיע קומפסטון בשלושה סרטים "מדריך להכרת קדושיך" (שזכה בפרס השופטים לאנסבל הטוב ביותר בפסטיבל סאנדס) לצדו של רוברט דאוני ג'וניור; "דרך אדומה" (פרס השופטים בקאן), שצולם בסקוטלנד לצדם של קייט דיקי וטוני קוראן, עליו היה מועמד לפרס באפט"א הסקוטי לשחקן המשנה הטוב ביותר; ובסרט "הצפון האמיתי" יחד עם פיטר מולאן וגארי לואיס, עליו היה מועמד לפרס הקולנוע הבריטי העצמאי לשחקן הטוב ביותר.

ב-2010 כיכב קומפסטון בסרט "Soulboy" לצדו של קרייג פרקינסון וגילם את ג'ו מק'קיין. עוד הופיע בסרט האימה "The 4th Reich", בתפקיד ניומן, ושיחק בתפקיד קמע בסדרת אינטרנט דלת תקציב בשם "Night Is Day".

קומפסטון הופיע בווידאו קליפים של הלהקה הסקוטית "The View" בשירים "Grace", וב-"How Long", בהיותו ידיד של חברי הלהקה.

ב-2012 החל קומפסטון להופיע בתפקיד הראשי בדמות סמל בילוש סטיב ארנוט המשרת ביחידה משטרתית לחקירת שוטרים, בסדרה זוכת הפרסים של ה-BBC בשם "שחיתות" (Line of Duty), שוב לצדו של קרייג פרקינסון.

עוד ב-2012 כיכב קומפסטון במותחן האלים "Piggy". אחר כך שיחק בתפקיד ראשי בסרט "The Wee Man" בבימויו של ריי בורדיס, המתאר את חייו של הגנגסטר הידוע מגלאזגו, פול פריס. הסרט יצא לאקרנים בבריטניה בינואר 2013.
באפריל 2013 כיכב קומפסטון במיני-סדרה "The Ice Cream Girls" של רשת ITV.
בסרט "שוד הרכבת הגדול" הופיע קומפסטון בתפקיד רוי ג'יימס.

ב-2014 חזר קומפסטון לגלם את דמותו של סמל בילוש סטיב ארנוט בעונה השנייה של הסדרה המשטרתית "שחיתות" של ערוץ BBC Two.
במרץ 2016 שב ושיחק בתפקיד סטיב ארנוט בעונה השלישית של הסדרה "שחיתות" על היחידה לחקירת שוטרים.
עונה רביעית של הסדרה בכיכובו של קומפסטון עלתה לשידור במרץ 2017.

ב-2016 כיכב קומפסטון בדרמה טלוויזיונית בת שלושה חלקים בשם "In Plain Sight" בדמות רוצח סדרתי בשם פיטר מנואל, שהורשע על ידי בלש בשם ויליאם מוניס ולבסוף הוצא להורג.

 חיים אישיים 
ב-19 ביוני 2016 התחתן קומפסטון עם טיאנה שאנל פלין.

פילמוגרפיה
 שנה שם שם באנגלית תפקיד הערות 2002 16 מתוק Sweet Sixteen ליאם 2003 בחזרה לאחוזת העמק Monarch of the Glen יואן ברודי סדרת טלוויזיה (20 פרקים) The Royal ג'פרי קרפנטר בפרק "Snakes and Ladders" 2004 נייסלנד Niceland (Population. 1.000.002) ג'ד חדר מיון Casualty מטי האוול בפרק "Lock Down" 2005 סיפורים מהרכבת Tickets ג'יימסי Wild Country לי 2006 מדריך להכרת קדושיך A Guide to Recognizing Your Saints מייק או'שיאה דרך אדומה Red Road סטיבי 2007 הצפון האמיתי True North שון Night is Day גנגסטר בפרק "Sacrifices" 2008 Doomsday ג'ושואה Red Mist שון שם הפצה נוסף: "Freakdog" 2009 The Damned United ג'ון או'הר איפה אליס? The Disappearance of Alice Creed דני 2010 Pimp זב Soulboy ג'ו מק'קיין 2011 7lives רורי פגע וברח Hit and Run דאז Ghosted פול ארבע Four מאהב איך להפסיק להיות לוזר How to Stop Being a Loser אדם 2012 Strippers vs Werewolves שניקה When the Lights Went Out מר פרייס Sister מייק Piggy ג'ו2012-הווהשחיתות Line of Duty סמל בילוש סטיב ארנוט סדרת טלוויזיה; 35 פרקים 2013 The Wee Man פול פריס Greenshaw's Folly אלפרד פולוק The Ice Cream Girls מר הלנסלי Filth גורמן שוד הרכבת הגדול The Great Train Robbery רוי ג'יימס 2014 עדות אילמת Silent Witness ג'ייסון רוס 2015 Hunter's Prayer מרטין Scottish Mussel ריצ'י 2016 Death in Paradise דקסטר אלן סדרת טלוויזיה (פרק אחד) In Plain Sight פיטר מנואל 3 פרקים 2017 טרף קל The Hunter's Prayer אית'ן ויקטוריה Victoria ד"ר טרייל בפרק "Faith, Hope & Charity" 2018 מרי, מלכת הסקוטים Mary Queen of Scots ארל, בעלה השלישי של מרי 2019 אחרי המלחמה The Aftermath ברהנאם 2020 הקן The Nest דן דוצ'ארטי סדרת טלוויזיה  2021 חקירה במצולות Vigil קרייג בורק 3 פרקים2022 הבית שלנו Our House בראהם לוסון  מיני-סדרה Mayflies ג'ימי מיני-סדרה 2023 - הווה האסדה The Rig פולמר המילטון תפקיד ראשי; 6 פרקים 2025 טיסת לילה (אנ') Red Eye עונה שנייה TBA Fear מרטין סדרה עתידית של פריים וידאו

קישורים חיצוניים


הערות שוליים

קטגוריה:שחקני קולנוע וטלוויזיה סקוטים
קטגוריה:כדורגלנים סקוטים
קטגוריה:בריטים שנולדו ב-1984